Source: https://www.najpravo.sk/clanky/navrh-krajskeho-sudu-presov-bol-odmietnuty.html
Timestamp: 2019-12-12 16:36:20+00:00
Document Index: 8954031

Matched Legal Cases: ['súd ', 'súd ', '§ 711', 'súd ', 'Súd ', '§ 711', 'súd ']

Návrh Krajského súdu Prešov bol odmietnutý | Články | Najprávo.sk - najlepší právny poradca
Návrh Krajského súdu Prešov bol odmietnutý
24.1. 2018, 17:03 | najpravo.sk
V októbri minulého roka sme vás na stránkach portálu najprávo.sk informovali, že Krajský súd Prešov podal na Ústavný súd SR návrh na vyslovenie nesúladu ustanovenia § 711 ods. 6 Občianskeho zákonníka s Ústavou SR.
Podľa napadnutého ustanovenia neplatnosť výpovede môže nájomca uplatniť na súde do troch mesiacov odo dňa doručenia výpovede. Účinky výpovede nastanú až po nadobudnutí právoplatnosti rozhodnutia súdu, ktorým sa zamietne návrh na určenie neplatnosti výpovede nájmu bytu.
„Odvolací súd eviduje pribúdajúce prípady, v ktorých sa nájomcovia po obdržaní výpovede sústredili na rokovania s prenajímateľom, dosiahli dohody o splácaní, konali dobromyseľne, že sa problém rokovaniami o splácaní vyrieši, prípadne dokonca dlh aj vyplatili a medzitým im uplynula prekluzívna doba na uplatnenie neplatnosti výpovede z nájmu bytu, v ktorom konaní by sa riešila otázka primeranosti výpovede a ochrany obydlia. Stratou nájomného vzťahu prichádzajú nájomcovia aj o právo na prednostné odkúpenie bytu.“ konštatovala v návrhu predsedníčka senátu Krajského súdu Prešov JUDr. Antónia Kandravá.
Viac k téme: Súd napadol na Ústavnom súde SR § 711 ods. 6 Občianskeho zákonníka
Ústavný súd SR pod vedením podpredsedu Milana Ľalíka na neverejnom zasadnutí pléna 24. januára 2018 rozhodol tak, že návrh Krajského súdu v Prešove odmietol ako podaný zjavne neoprávnenou osobou.
Nepriznanie náhrady trov konania v spore o vyporiadanie podielového spoluvlastníctva
Náhrada nemajetkovej ujmy, nárok proti poisťovateľovi
podielové spoluvlastníctvo súdne poplatky vedľajší účastník rekodifikácia náhrada škody náhrada trov konania spotrebiteľ exekúcia bezpodielové spoluvlastníctvo manželov úroky z omeškania oslobodenie od súdnych poplatkov trovy konania ochrana osobnosti mediácia judikatúra odvolanie dovolanie dokazovanie premlčanie dedenie
Návštev: 11555641 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin